РЕШЕНИЕ 2007/521/ОВППС НА СЪВЕТА
от 23 юли 2007 година
за изпълнение на Обща позиция 2004/293/ОВППС за възобновяване на мерките в подкрепа на ефективното изпълнение на мандата на Международния трибунал за престъпления в бивша Югославия (МТПБЮ)
СЪВЕТЪТ НА ЕВРОПЕЙСКИЯ СЪЮЗ,
като взе предвид Обща позиция 2004/293/ОВППС на Съвета (1), и по-специално член 2 от нея, във връзка с член 23, параграф 2 от Договора за Европейския съюз,
като има предвид, че:
(1)
С Обща позиция 2004/293/ОВППС Съветът прие мерки за предотвратяване на влизането или транзитното преминаване през териториите на държавите-членки на лица, обвързани с дейности, които подпомагат лицата на свобода да продължават да избягват правосъдие за престъпления, за които МТПБЮ ги е обвинил, или да действат по начин, препятстващ ефективното изпълнение на мандата на МТПБЮ.
(2)
След предаването на Vlastimir DJORDJEVIC на МТПБЮ определени лица, посочени в член 1 на Общата позиция и свързани с г-н Djordjevic, следва да бъдат изключени от списъка.
(3)
Освен това, в списъка следва да се включи още едно лице и да се добави допълнителна идентификационна информация, в съответствие с член 1 на общата позиция.
(4)
Списъкът в приложението към Обща позиция 2004/293/ОВППС следва да бъде съответно изменен,
ПРИЕ НАСТОЯЩЕТО РЕШЕНИЕ:
Член 1
Списъкът на лицата в приложението към Обща позиция 2004/293/ОВППС се заменя със списъка в приложението към настоящото решение.
Член 2
Настоящото решение влиза в сила в деня на неговото приемане.
Член 3
Настоящото решение се публикува в Официален вестник на Европейския съюз.
Съставено в Брюксел на 23 юли 2007 година.